Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi matkustajien, rahdin ja postin lentokuljetuksia koskevista tilastotiedoista /* SEK/2002/1068 lopull. - COD 95/0232 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi matkustajien, rahdin ja postin lentokuljetuksia koskevista tilastotiedoista 1995/0232 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi matkustajien, rahdin ja postin lentokuljetuksia koskevista tilastotiedoista 1. Taustaa Ehdotus hyväksytty ja toimitettu Euroopan parlamentille ja neuvostolle (asiakirja KOM(1995) 353 lopullinen - 1995/0232(COD)): // 18.9.1995 Talous- ja sosiaalikomitean lausunto: // 23.11.1995 Euroopan parlamentin lausunto ensimmäisessä käsittelyssä: Euroopan parlamentin vahvistus lausunnolle ensimmäisessä käsittelyssä: Neuvoston yhteinen kanta: // 29.2.1996 16.9.1999 30.9.2002 2. Asetuksen tavoite Euroopan parlamentin ja neuvoston asetusehdotuksen tavoitteena on tarjota lentokuljetusten alan toimijoiden käyttöön laadukkaita, vertailukelpoisia ja tuoreita tietoja, joiden avulla saadaan yksityiskohtainen (lentoasema- ja lentoreittikohtainen) yleiskuva matkustajien, rahdin ja postin lentokuljetuksista. Tämä liikennemuoto on kasvanut voimakkaasti useiden vuosikymmenten ajan - matkustajamäärät ovat lähes kaksinkertaistuneet kymmenen vuoden välein - mutta se on erittäin suhdanneherkkä. Liikennemuodon äärimmäisen nopea kehitys on nostanut esiin kysymyksiä lentoliikenteen saturaatiopisteen saavuttamisesta, lentoasemien kapasiteetista, palvelun laadusta (viivästyksistä), ympäristönäkökohtien huomioon ottamisesta ja turvallisuudesta. Kerättävien tietojen ansiosta näitä näkökohtia pitäisi pystyä tarkastelemaan entistä paremmin. 3. Komission huomautukset 3.1. Yleiset huomautukset Komissio antoi 18. syyskuuta 1995 Euroopan parlamentille ja neuvostolle luonnoksen asetukseksi matkustajien, rahdin ja postin lentokuljetuksia koskevista tilastotiedoista (KOM(1995) 353 lopullinen - 1995/0232(COD)). Talous- ja sosiaalikomitea antoi lausuntonsa 23. marraskuuta 1995 (EYVL C/1996/39, s. 25). Euroopan parlamentti hyväksyi luonnoksen 29. helmikuuta 1996 ja teki siihen neljä tarkistusta (rahdin ja postin erotteleminen, tilauslentojen ja matkustajalentojen määritelmien yhdistäminen sekä matkustajayksiköitä koskeva muutos). Komissio hyväksyi ehdotetuista tarkistuksista viimeisen. Espanja ja Yhdistynyt kuningaskunta keskeyttivät ehdotuksen käsittelyn neuvostossa vedoten Gibraltarin lentoasemaa koskevaan lausekkeeseen. Vuodesta 1999 Amsterdamin sopimuksen voimaantulon myötä (285 artikla) tilastoja koskeva lainsäädäntö on kuulunut yhteispäätösmenettelyn piiriin. Luonnos nimettiin uudelleen vuonna 1999 seuraavasti: "ehdotus Euroopan parlamentin ja neuvoston asetukseksi". Euroopan parlamentti vahvisti tällöin ensimmäisessä käsittelyssä antamansa lausunnon (4 tarkistusta). Sen jälkeen kun Yhdistynyt kuningaskunta ja Espanja olivat päässeet sopimukseen Gibraltarin lentoasemasta vuoden 2002 alussa, asetusehdotus annettiin uudelleen neuvoston käsiteltäväksi. Ehdotus täytyi jälleen saattaa ajan tasalle Euroopan laajuisia tilastoja koskevien uusimpien säännösten huomioon ottamiseksi. Neuvosto hyväksyi ehdotuksen sisältämien säännösten yleisen rakenteen ja periaatteet, joten yksimielisesti hyväksytty yhteinen kanta on pääpiirteissään komission alkuperäisen ehdotuksen mukainen. Se sisältää Euroopan parlamentin esittämistä tarkistuksista vain yhden tarkistuksen, jonka komissio oli hyväksynyt. Keskeinen muutettu säännös koskee lentoyhtiön tunnusta, jonka esittäminen lentomatkoja koskevissa yksityiskohtaisissa taulukoissa ei ole enää pakollista. Sen sijaan voidaan antaa lentoyhtiötä koskevat aggregoidummat tiedot (jotka on tarkoitus määritellä komiteamenettelyn mukaisesti - 11 artiklan 2 kohta). 3.2. Yksityiskohtaiset huomautukset parlamentin tarkistuksista 3.2.1. Komission hyväksymä parlamentin tarkistus, joka sisältyy yhteiseen kantaan * Tarkistuksessa 4 muutetaan yhtä matkustajayksikköä vastaavan rahdin ja postin kilomäärää (75 kilosta 90 kiloon). 3.2.2. Euroopan parlamentin tarkistukset, jotka komissio on hylännyt ja joita ei ole lisätty yhteiseen kantaan * Tarkistukset 1 ja 2 koskevat rahdin ja postin erottelemista. Koska ei ole olemassa yhtä yleisesti hyväksyttyä määritelmää, jonka avulla posti ja rahti voitaisiin selkeästi erotella tosistaan, komissio katsoo, että nämä kaksi käsitettä erikseen kattavien tilastotietojen toimittaminen aiheuttaisi liiaksi ongelmia. * Tarkistus 3 koskee "tilauslentojen" ja "matkustajalentojen" määritelmien yhdistämistä. Liitteessä II olevien määritelmien ja liitteessä I vaadittujen tietojen selkeyden takaamiseksi komissio katsoo, ettei se voi hyväksyä tätä tarkistusta. 3.3. Neuvoston lisäämät uudet säännökset Neuvoston oli otettava huomioon uuden yhteispäätösmenettelyn soveltaminen sekä vuoden 1995 jälkeiset muutokset yhteisön laajuisten tilastojen oikeudellisissa puitteissa. Neuvoston lisäämät muutokset ja mukautukset koskevat johdanto-osan viitteiden, johdanto-osan kappaleiden ja tiettyjen artiklojen tarkistamista. Erityisesti seuraavat tarkistukset on tehty: * (johdanto-osan 9 kappale - 11 artikla) ehdotuksen saattaminen yhdenmukaiseksi neuvoston uuden päätöksen 1999/468/EY kanssa siten, että hallintomenettelyn sijaan sovelletaan sääntelymenettelyä * (johdanto-osan 8 kappale - 7 artikla) uusi viittaus asetukseen (EY) N:o 322/97, jolla säännellään yhteisön laajuisia tilastotietoja ja niiden luottamuksellisuutta * (johdanto-osan 3 kappale) viittaus vuosiksi 1998-2002 vahvistettuun yhteisön tilasto-ohjelmaan * (johdanto-osan 7 kappale) toissijaisuutta koskevan kohdan parantaminen * (johdanto-osan 11 kappale) lisäys, joka koskee Yhdistyneen kuningaskunnan ja Espanjan 2. joulukuuta 1987 antamaa julkilausumaa Gibraltarin lentoasemasta * (2 artikla) tietojenkeruuala ja määritelmät: Gibraltarin lentoasemaa koskevaan lausekkeeseen liittyvä lisäys. Päivämäärien saattaminen ajan tasalle: * (3 artiklan 4 kohta) kyseisen kohdan kattamiin lentoasemiin sovellettava kolmen vuoden siirtymäaika alkaa 1. tammikuuta 2003 * (3 artiklan 5 kohta) kyseisen kohdan kattamiin lentoasemiin sovellettava siirtymäaika päättyy viimeistään 31. tammikuuta 2003. Muita muutoksia: * Taulukoiden nimien muuttuminen: taulukko "1" nimetään taulukoksi "A1", taulukko "2" nimetään taulukoksi "B1" ja taulukko "3" nimetään taulukoksi 'C1". * (3 artiklan 2 kohta) Taulukoita A1 ja B1 koskeva maininta on poistettu, jotta kaikki liitteessä I mainittujen taulukoiden mukaiset tiedot voidaan kerätä niiden lentoasemien osalta, joiden matkustajayksiköiden määrät ylittävät 150 000 yksikköä vuodessa. Edellisessä versiossa pyydettiin taulukon C1 tietoja, jotka kuvaavat pääpiirteissään lentoaseman liikennettä, vain pieniltä lentoasemilta. Koska tämän taulukon tietoja ei voida johtaa taulukoista A1 ja B1, myös suurten lentoasemien osalta on tärkeää saada nämä tiedot, jotta pienten lentoasemien toimittamia indikaattoreita voidaan verrata suurten lentoasemien toimittamiin indikaattoreihin. * (3 artiklan 4 kohta) Matkustajayksiköitä koskevan kynnyksen nostaminen 300 000 yksiköstä 1 500 000 yksikköön. Kynnyksen alittavat lentoasemat voivat soveltaa kolmen vuoden siirtymäaikaa täydellisten tietojen toimittamiseen. Tämä on perusteltua etenkin tiettyjen lentoasemien hyvin nopean kehityksen vuoksi. Näillä lentoasemilla liikenne on räjähdysmäisesti kasvanut uusien halpalentoyhtiöiden toiminnan aloittamisen myötä. Näiden asemien vuotuinen matkustajayksiköiden määrä on yleensä alle 1 500 000, eivätkä ne kaikki ole mukana merkittävimmissä kansallisissa tilastotietojen keruujärjestelmissä. Niiden liittäminen näihin järjestelmiin vie oman aikansa, joka on yhteensopiva kolmen vuoden siirtymäajan kanssa. Muutokset liitteeseen I: Muutamien muotoa koskevien pienten selventävien muutosten lisäksi on tehty seuraavat huomattavammat muutokset: * (Taulukko A1) kenttä "Lentoyhtiön tunnus" on korvattu kentällä "Lentoyhtiötä koskevat tiedot", ja näiden tietojen aggregointitasosta ja koodaamisesta päätetään komiteamenettelyn mukaisesti (11 artiklan 2 kohta). Monet maat pitävät lentoyhtiön tunnusta kaupallisesti arkaluontoisena tietona, jota ei voi levittää eikä edes antaa luottamuksellisena tietona Eurostatille. Sovitteluratkaisuna esitetään aggregoidumpien tietojen tekemistä pakolliseksi, ja aggregointitasosta päätetään komiteamenettelyn mukaisesti. Komissio liitti aiheesta julistuksen neuvoston pöytäkirjaan (ks. kohta 5). * (Taulukko B1) taulukon A1 tapaan myös tämän taulukon kenttä "Lentoyhtiön tunnus" on korvattu kentällä "Lentoyhtiötä koskevat tiedot". Asiasta on annettu selvitys taulukkoa A1 käsittelevässä edellisessä kohdassa. * (Taulukko C1) maininta "ainoastaan vuoden kokonaismäärät" on poistettu kohdasta "Kaikkien lentojen kokonaismäärät", jotta ne maat, jotka toimittavat nämä taulukot neljännesvuosittain tai kuukausittain, voivat toimittaa nämä tiedot neljännesvuosittain tai kuukausittain. * (Tunnukset, lentoyhtiön tunnus) kentän nimi on muutettu muotoon "Lentoyhtiötä koskevat tiedot", ja koodaamista koskeva kuvaus on saatettu ajan tasalle mainitsemalla, että tunnuksen koodaamisesta päätetään komiteamenettelyn mukaisesti. Muutokset liitteeseen II (määritelmät): Liitteeseen II on tehty ainoastaan tekstin muotoiluun liittyviä muutoksia, jotka komissio hyväksyy ja joiden avulla on tarkoitus selventää tiettyjä määritelmiä ja välttää saman käsitteen määrittelyä useaan kertaan. 3.4. Ongelmia Lentoyhtiön tunnuksen pakollinen ilmoittaminen komissiolle olisi ollut hyvin mielenkiintoinen vaihtoehto ei ainoastaan markkinoiden tarkan seurannan takaamiseksi (esim. yhteisön ulkopuolisten maiden kanssa käytäviä neuvotteluja varten), mutta myös tietojen laadun analysoimiseksi (esimerkiksi siinä tapauksessa, että kahden kumppanuusmaan ilmoittamissa vertailutilastoissa on eroja, lentoyhtiökohtainen vertailu auttaisi paikantamaan paremmin ongelman). Neuvoston valitsema ratkaisu, jossa käytetään komiteamenettelyä kentän "Lentoyhtiötä koskevat tiedot" koodaamista koskevien päätösten tekemiseen, on kuitenkin komission hyväksyttävissä. 4. Päätelmä Komissio antaa myönteisen lausunnon yksimielisesti hyväksytystä neuvoston yhteisestä kannasta. 5. Julistus "KOMISSION JULISTUS LIITTEESTÄ I Komissio vahvistaa, että sen tavoitteena ei ole liitteen I taulukoissa A1 ja B1 olevan muuttujan "lentoyhtiötä koskevat tiedot" koodaamista varten velvoittaa toimittamaan lentoyhtiön tunnustietoja. Muuttujaa "lentoyhtiötä koskevat tiedot" aiotaan käyttää aggregoidumpien tietojen keräämiseen, joita ovat esimerkiksi tiedot maasta, johon lentoyhtiö on rekisteröitynyt tai tiedot siitä, onko lentoyhtiö sijoittautunut EU:n alueelle".